เอทีเอ็มเออเรอร์
วันนี้จะมาพูดถึงเรื่อง &#8220;เอทีเอ็มเออเรอร์&#8221; ไม่ใช่ชื่อภาพยนตร์นะคะ แต่เป็นเรื่องจริง ที่มีคนจำนวนไม่น้อยกดเงินสดจากตู้กดเงินอัตโนมัติ (เอทีเอ็ม) แล้วเกิดปัญหามากมาย ทั้งกดเงินแล้ว เงินไหลออกมา แต่ตัวบัตรไม่ยอมคืนออกมา กดเงินได้แต่ไม่ครบตามจำนวน บางรายกำลังทำรายการอยู่ อยู่ๆ หน้าจอตู้ดับเครื่องรีเซตใหม่ เงินไม่ได้บัตรไม่ออก เดือดร้อนกันเป็นแถวๆ
11 มิ.ย. 2558

วันนี้จะมาพูดถึงเรื่อง “เอทีเอ็มเออเรอร์” ไม่ใช่ชื่อภาพยนตร์นะคะ แต่เป็นเรื่องจริง ที่มีคนจำนวนไม่น้อยกดเงินสดจากตู้กดเงินอัตโนมัติ (เอทีเอ็ม) แล้วเกิดปัญหามากมาย ทั้งกดเงินแล้ว เงินไหลออกมา แต่ตัวบัตรไม่ยอมคืนออกมา กดเงินได้แต่ไม่ครบตามจำนวน บางรายกำลังทำรายการอยู่ อยู่ๆ หน้าจอตู้ดับเครื่องรีเซตใหม่ เงินไม่ได้บัตรไม่ออก เดือดร้อนกันเป็นแถวๆ
พอไปติดต่อกับธนาคารเจ้าของตู้ก็บอกว่าต้องรออีก 10-15 วันถึงจะมาเปิดตู้ให้ ถ้ารอไม่ไหวก็ต้องโทรไปอายัดบัตรเอทีเอ็ม เพราะกลัวว่าจะมีคนแอบเอาบัตรเอทีเอ็มเราไปกดเงิน ทำให้จะต้องจำใจโทรไปอายัดบัตรและเสียเงินทำบัตรเอทีเอ็มใหม่ ซึ่งปัจจุบนค่าทำบัตรใหม่ก็ไม่ใช่ถูกๆ ประมาณ 300-500 บาท 
ข้อแนะนำป้องกันปัญหาเอทีเอ็มเออเรอร์
1.ใช้บัตรเอทีเอ็มของธนาคารไหนก็ควรกดของธนาคารนั้นดีที่สุด หากจำเป็นหรือหาตู้ไม่ได้จริงค่อยไปกดตู้ของธนาคารอื่น เวลาเกิดเรื่องยุ่งยากจะได้ติดต่อแค่ธนาคารเดียว
2.ตู้ที่จะกดเงิน ส่ายสายตาหาดูก่อนว่า มีกล้องวงจรปิดที่สามารถใช้งานได้เป็นปกติ ไม่มีสิ่งกีดขวาง อาทิ รังนกมาบังมุมกล้อง เมื่อเกิดปัญหาให้แสดงอาการฟ้องต่อหน้ากล้องทันที เช่น ได้เงินไม่ครบก็ให้นับเงินหน้ากล้องแล้วชูบอกให้เห็นว่าเงินไม่ครบ เพื่อให้ภาพบันทึกไว้เป็นหลักฐาน
3.ถ้าเป็นไปได้เลือกกดตู้ที่ตั้งอยู่หน้าธนาคารจะดีที่สุด มีทั้งกล้อง มีทั้งเจ้าหน้าที่ พนักงานรักษาความปลอดภัยคอยให้ความช่วยเหลือ
4.หากบัตรเอทีเอ็มถูกยึดไม่ว่าจะเกิดที่ตู้ของธนาคารเจ้าของบัตรเองหรือธนาคารอื่น คนที่จะเอาออกมาได้ก็คือธนาคารที่เป็นเจ้าของตู้ ให้เข้าไปแจ้งพร้อมกรอกเอกสารร้องเรียนทันที ระบุตำแหน่งที่ตั้งและหมายเลขของตู้ พร้อมขอชื่อพนักงานและผู้จัดการสาขา พร้อมเบอร์โทรศัพท์ติดต่อเรื่องการติดตามรับบัตร โดยขอให้เร่งรัดติดตามเอาบัตรกลับคืนโดยเร็วและให้นัดหมายวันเวลารับบัตรให้ชัดเจน
5.ในกรณีที่ไม่ใช่ความผิดพลาดของผู้บริโภค ไม่ควรใจด่วนทำบัตรใหม่ หากธนาคารไม่มีนโยบายยกเว้นการเก็บค่าธรรมเนียม ควรเบิกถอนเงินด้วยสมุดบัญชีก่อน ดังนั้นไม่ควรหลงเชื่อธนาคารง่ายๆ ที่แนะนำให้ทำบัตรเอทีเอ็มโดยไม่มีสมุดบัญชี กันไว้ดีกว่าแก้
ข้อมูล - ศูนย์พิทักษ์สิทธิผู้บริโภค